Albert Li

Albert Li () – miestas Jungtinėse Amerikos Valstijose, pietų Minesotoje, 145 km į pietus nuo Mineapolio, netoli Ajovos sienos. Friborno apygardos centras. Miestas įsikūręs ežeringoje vietoje – telkšo Alberto, Fauntino ir keletas kitų ežerų. Yra oro uostas, plentai ir geležinkeliai į Mineapolį, Di Moiną, Su Folsą, La Krosą. Maisto (mėsos), mašinų pramonė. Žemės ūkio regiono prekybinis centras (kukurūzai, sojos, bulvės, veisiamos kiaulės). Veikia koledžas. Šalia – Mairo Didžiosios salos valstijos parkas.

2010 m. 90,0 % miesto gyventojų buvo baltieji, 1,1 % – afroamerikiečiai, 1,1 % – azijiečiai, 2,1 % – mišrios kilmės; 13,2 % – įvairių rasių lotynoamerikiečiai.

 Istorija 

Albert Li gyvenvietė įkurta 1855 m. ir pavadinta 1835 m. šias vietas tyrinėjusio leitenanto Alberto Li garbei. Nuo 1859 m. – apygardos centras. Į miestą atsikėlė daug imigrantų iš Skandinavijos. Augo kaip transporto mazgas.

 Šaltiniai 

Kategorija:Minesotos miestai